open-index/open-wikipedia-markdown huggingface dataset:
போத்தீஸ்

**போத்தீஸ்** என்பது தென்னிந்தியாவில் பல்வேறு முக்கிய நகரங்களில் அமைந்துள்ள சங்கிலித் தொடர் துணிக்கடை ஆகும். துணிகள் மட்டுமல்லாது வீட்டு உபயோக பொருட்கள், பலசரக்கு பொருட்கள், காய்கறி மற்றும் பழங்கள் ஆகியவற்றை விற்பனை செய்யும் ஒரு நிறுவனம் ஆகும். முதலில் அவர்கள் பட்டுப் புடவைகளை பிரத்தியேகமாக விற்றனர், ஆனால் இன்று துணிகள் மட்டுமன்றி அனைத்து வீட்டு உபயோகப் பொருட்களும் விற்கப்படுகின்றன.

போத்தீஸ் நிறுவனத்தின் கிளைகள் தனது சேவையை தமிழ்நாட்டில் சென்னை, மதுரை, திருச்சிராப்பள்ளி, திருநெல்வேலி, நாகர்கோவில், பாண்டிச்சேரி, கோயம்புத்தூர், திருவில்லிபுத்தூர், சேலம்ஆகிய முக்கிய நகரங்களில் அமைத்துள்ளது. அதுமட்டும் அல்லாது பிற மாநிலங்களான கேரள மாநிலம் திருவனந்தபுரம், எர்ணாகுளம் கர்நாடக மாநிலம்பெங்களூருவிலும் அமைந்துள்ளது.

## வரலாறு
போத்தீஸ் நிறுவனம் 1923 ல் கே.வி. போத்தி மூப்பனார் என்பவரால் நிறுவப்பட்டது     ஸ்ரீவில்லிபுத்தூரில் பிறந்த கே.வி.போத்தி மூப்பனார் நெசவாளர் பாரம்பரிய குடும்பத்தைச் சேர்ந்தவர். 

1977 ஆம் ஆண்டில், அவரது மகன் கே.வி.பி.சடையாண்டி மூப்பனார் சில்லறை வணிகத்தை செய்து தனக்கென வாடிக்கையாளர்களை உருவாக்கி பல்வேறு கிளைகளை உருவாக்கினார். 1986 இல் திருநெல்வேலியில் இரண்டாவது பெரிய கிளை திறக்கப்பட்டது. 
பகுப்பு:தமிழ்நாட்டை அடிப்படையாகக் கொண்ட நிறுவனங்கள்
பகுப்பு:சென்னையை மையமாகக் கொண்ட நிறுவனங்கள்

## சேவைகள்
ஸ்ரீவில்லிபுத்தூர், திருநெல்வேலி, மதுரை, சென்னை, கோயம்புத்தூர், திருச்சிராப்பள்ளி, நாகர்கோவில், புதுச்சேரி, பெங்களூரு, திருவனந்தபுரம் , எர்ணாகுளம் மற்றும் சேலம் ஆகிய இடங்களில் போத்தீஸ் தனது சில்லறை வியாபார கடைகளைக் கொண்டுள்ளது.  கொச்சின் மற்றும் குரோம்பேட்டில் விரைவில் புதிய கடைகள் வர உள்ளன. எல்லாவற்றிலும் மிகப்பெரியது பெங்களூரு ஷோரூம். சென்னையில் மொத்தம் மூன்று கிளைகள் உள்ளன 1) போத்தீஸ் ட்ரடீஸ்ணல் 2) போத்தீஸ் ஹைபர் 3) போத்தீஸ் பொட்டிக் ஆகியனவாகும். தி.நகரில் உள்ள போத்தீஸ் பாரம்பரிய ஆடைகளின் தொகுப்பையும், போத்திஸ் பொட்டிக் நவநாகரீக ஆடைகளையும் கொண்டுள்ளது. போத்திஸ் டிரடீஸ்ணல் கிளையிலிருந்து இருந்து போத்தீஸ் பொட்டிக் கிளைக்கு செல்ல இலவச வாகன வசதிகளை இந்நிறுவனம் ஏற்பாடு செய்துள்ளது. போத்தீஸின் சூப்பர் மார்க்கெட்டை தொடங்கியதின் மூலம் வாடிக்கையாளர்களுக்கு பலவிதமான வீட்டு உபயோகப் பொருட்களையும் விற்று தனது சேவையை  விரிவுபடுத்தியுள்ளது.

## மேற்கோள்கள்
பவானி (இந்து தெய்வம்)

**பவானி** (*Bhavani*, மேலும் துளஜா**,** துரஜா**,** துவரிதா**,** **அம்பா** மற்றும் **ஜகதாம்பா** ) என்று அழைக்கப்படுபவர் இந்து சமய தெய்வமான பார்வதியின் *அவதாரமாக* கருதப்படுகிறார். இவர் மகாராட்டிரத்தில் வணங்கப்படும் துர்க்கையின் ஒரு வடிவம் ஆவார். மேலும் இவர் வடக்கு குஜராத், வடக்கு கர்நாடகம், மேற்கு ராஜஸ்தான் மற்றும் பஞ்சாபின் ராஜபுத்திரர்களால் வணங்கப்படுகிறார்.  பவானி என்ற பெயருக்கு "உயிரைக் கொடுப்பவர்" என்று பொருள் சொல்கின்றனர். அதாவது இயற்கையின் சக்தி அல்லது படைப்பு ஆற்றலின் ஆதாரம். இவர் தனது பக்தர்களுக்கு அருளை வழங்கும் ஒரு தாயாகக் கருதப்படுகிறார். மேலும் *[[அசுரர் (இந்து சமயம்)|அசுரர்களைக்]]* கொல்வதன் மூலம் நீதியை நிலைநாட்டுபவராக இடம் வகிக்கிறார். இறைவன் சிவன் போன்ற பவ, தேவி பார்வதி போன்ற பவானி . 

மராட்டிய மன்னர் சிவாஜியின் பாதுகாப்புக்கான காவல் தெய்வமாக பவானி இருந்தார். பவானியின் மீது இவர் கொண்ட ஆழ்ந்த பக்தியில் இவர் தனது வாளான *பவானி தல்வாரை* இத்தெய்வத்துக்கே அர்ப்பணித்தார். பல மராத்திய நாட்டுப்புறக் கதைகள் பவானியைக் கொண்டாடுகின்றன. சிவாஜியின் தாயார் பவானியின் சிறந்த பக்தர் என்று கூறப்பட்டது. மகாராஷ்டிராவின் துல்ஜாப்பூர் நகரம் நவராத்திரியின் (செப்டம்பர் முதல் அக்டோபர் வரை) வருடாந்திர துல்ஜா பவானி கண்காட்சி நடக்கும் இடமாகும். மேலும் இது 12 ஆம் நூற்றாண்டைச் சேர்ந்த துல்ஜா பவானி கோயிலின் மூலமாகும் . இந்த கோவிலில் கருங்கல்லால் செய்யப்பட்ட  தேவியின் திரு உருவச் சிலையானது, ஒரு மீட்டர் (சுமார் 3 அடி) உயரமுடன், எட்டு கைகளில் ஆயுதங்களைக் கொண்டும் மற்றும் கொல்லப்பட்ட அரக்கன் மகிசாசூரனின் தலை ஆகியவற்றைக் கொண்டாக உள்ளன.     

&#x5B; *[[விக்கிப்பீடியா:சான்று தேவை|<span title="This claim needs references to reliable sources. (December 2016)">மேற்கோள் தேவை</span>]]* &#x5D;

## பவானியின் கோயில்கள்
மகாராஷ்டிரத்தின் ,உஸ்மானாபாத் மாவட்டத்தில் துல்ஜாப்பூரில் உள்ள துல்ஜா பவானி கோயில் 51 சக்தி பீடங்களில் (புனித யாத்திரை தளங்களில்) ஒன்றாக கருதப்படுகிறது. இந்த கோயில் பொ.ச. 12 ஆம் நூற்றாண்டு காலக்கட்டத்தில் கட்டப்பட்டது. மற்றொரு துளஜா பவானி கோவிலானது கி.மி. 1537 மற்றும் கி.பி. 1540 க்கு இடைப்பட்ட காலத்தில் சிட்டர்கரில் கட்டப்பட்டது,  இது  ஆய அமைந்துள்ளது 

1970 களின் நடுப்பகுதியில், மும்பையின் கோரேகானில் குருவார்ய லெப்டினன்ட் ஸ்ரீ அன்னாஜி ஷெலாரால் பவானி மற்றும் பகவதி தெய்வங்களுக்கு கோயில்  கட்டப்பட்டது. இந்த கோயில் பஹாடி பூய்கோட் கில்லா என்ற மலை உச்சியில் கட்டப்பட்டுள்ளது. இது ஒரு அழகான கோயிலாகவும், அமைதியும் மிகவும் சாந்தம் கொண்டதாகவும் உள்ளது. கோயில் பெரிய செம்மயிற்கொன்றை மரங்களால் சூழ்ந்துள்ளது. இந்த இடம் நகர சந்தடியில் இருந்து வெளியேறி அமைதியான சூழலில் இருக்க நல்ல இடமாகவும், தியானத்திற்கு ஏற்ற இடமாகவும் உள்ளது. முகவரி: ஸ்ரீ பவானி மாதா சேவா டிரஸ்ட், பஹாடி பூய்கோட் கில்லா, உன்னத் நகர் எண் 1, ஃபிலிமிஸ்தான் ஸ்டுடியோவுக்கு பின்னால், கோரேகான் மேற்கு, மும்பை. 

## வரலாறு
மகாராஷ்டிரத்தின் நான்கு சக்தி பீடங்களில் தாய் தெய்வத்தின் வடிவத்தில் சக்தி வழிபாடு காணப்படுகிறது: பவானி என்ற பெயரில், துல்ஜாபூரில் அமர்ந்துள்ளார்; கோலாப்பூரில் மகாலட்சுமியாகவும் ; மகூரில் மகாமாயா ரேணுகாவாகவும்  ; மற்றும் சப்தஸ்ருங்கியில் ஜகதம்பா எனவும் உள்ளார். ஸ்ரீ பவானி அம்மான் என்ற பெயரில் தமிழ்நாடு (பெரியபாளையம்) மாநிலத்தில் வழிபடுகிறார். மகாராஷ்டிரா மாநிலத்தில் உள்ள மற்ற சக்தி கோயில்கள் அம்பேஜோகை மற்றும் ஆந்த் ஆகிய இடங்களில் உள்ளன . 
## மேற்கோள்கள்

பகுப்பு:மகாராட்டிர இந்துக் கோயில்கள்
பகுப்பு:அம்மன் கோயில்கள்
பகுப்பு:பார்வதியின் வடிவங்கள்
பகுப்பு:இந்து பெண் தெய்வங்கள்
மகேந்திர கல்வி மற்றும் அறிவியல் கல்லூரி

**மகேந்திர கல்வி மற்றும்  அறிவியல் கல்லூரி** தமிழ்நாடு பெரியார் பல்கலைக்கழகத்தின் இணைவு பெற்றுள்ள கல்வி மற்றும்  அறிவியல் கல்லூரி. இக்கல்லூரி நாமக்கல், தமிழ்நாட்டில் செயல்பட்டு வருகின்றது. 

## அறிமுகம்
நன்கு தகுதிவாய்ந்த மற்றும் அர்ப்பணிப்புள்ள ஊழியர்களைப் பெற்றுள்ளது. இவை அனைத்தும் சேர்ந்து கிராமப்புற சமூகத்திற்கு உயர் தரமான கல்வியை வழங்க உதவுகின்றன  நோக்குடன்  1978இல் தொடங்கப்பட்டது.

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கல்வி, அறிவியல் இளவல்
# கல்வி, அறறிவியல் முதுவல்
# கல்வி மற்றும் அறிவியல் ஆய்வியல் நிறைஞர்

## சான்றுகள்

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
முத்திரியர்

**முத்திரியர்** (*Muthiriyar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவார். 

## பிரிவுகள்
தமிழகத்தில், முத்திரியர்கள் தமிழ் மற்றும் தெலுங்கு என இரு வேறுபட்ட மொழியியல் குழுக்களாக வாழுகின்றனர்.

## வாழும் பகுதிகள்
தமிழ் சமூகத்தை சேர்ந்த முத்திரியர்கள், தஞ்சாவூர், திருச்சி, புதுக்கோட்டை, கரூர், திருவாரூர், சிவகங்கை, பெரம்பலூர் ஆகிய மாவட்டங்களில் அடர்த்தியாக வசிக்கின்றனர்.  

வட தமிழகத்தில் முத்திரிய நாயுடு மற்றும் முத்திரிய நாயக்கர் என்ற பெயரில் வசிக்கும் தெலுங்கு சமூகத்தை சேர்ந்தவர்கள், குறிப்பாக சென்னை, திருவள்ளுவர், காஞ்சிபுரம், வேலூர், திருவண்ணாமலை, விழுப்புரம், கடலூர் பகுதிகளில், அதிக அளவில் வசிக்கின்றனர்.

## மேற்கோள்கள்

பகுப்பு:தமிழரில் சாதிகள்பகுப்பு:தெலுங்குச் சமூகங்கள்
பகுப்பு:சாதிகள்
சண்டி

**சண்டி** ( சமஸ்கிருதம் :  ) அல்லது **சண்டிகா** (  ) என்பவர் ஒரு  இந்து பெண் தெய்வம் ஆவார். சண்டிகா பார்வதியின் ஒரு வடிவம்.  இவர் பிரம்மத்தின் மொத்த ஆற்றலைக் குறிக்கிறார். தீமைகளை அழிக்க வெளிப்பட்ட பார்வதியின் சக்திவாய்ந்த, திகிலூட்டும் வடிவம் சண்டிகா. கோபத்தின் காரணமாக சண்டிகா வடிவம் மிகவும் மூர்க்கமானதாகவும் அணுக முடியாததாகவும் உள்ளதாக கூறப்படுகிறது. தீய செயல்களை இவர் பொறுத்துக்கொள்ள மாட்டார்.  தீய செயல்களைப் பிடிக்காது, தீய செயல்களை புரிபவரைக் கண்டு மிகவும் கோபப்படுபவர். இவர் தீய செயல்களை செய்தவர்களை இரக்கமின்றி தண்டிப்பார் எனப்படுகிறது. இவருடைய கோபம் *[[தேவி மகாத்மியம்|தேவி மகாத்மியத்தில்]]* வெளிப்படுகிறது. ஏழு வயது சிறுமி சமஸ்கிருத வசனங்களில் சண்டிகா என்றும் அழைக்கப்படுகிறார்.    
[thumb| [இமாச்சலப் பிரதேசம்|இமாச்சல பிரதேசத்தின் கோதியில் உள்ள சண்டிகா தேவி கோயில். ]]

## சொற்பிறப்பு
சண்டி அல்லது சண்டிகா என்பது தேவி மகாத்மியத்தில் மிக உயர்ந்த தெய்வீகத்தைக் குறிக்கும் பெயர். சண்டி பிரம்மத்தின் சக்தி அல்லது ஆற்றலைக் குறிக்கிறது. *சண்டா* என்ற சொல் அசாதாரண பண்புகளை குறிக்கிறது, இதனால் பிரம்மத்தை குறிக்கிறது. நேரம் மற்றும் வெளியைப் பொறுத்தவரை அதன் முழுமையான சுதந்திரத்தின் காரணமாக இவர் அசாதாரணமானவர். மேலும் சண்டி என்ற சொல் கோபத்துடன் பிரம்மத்தின் உமிழும் சக்தியையும் குறிக்கிறது. தேவி வழிபாடு தொடர்பானவற்றை எழுதிய  எழுத்தாளரான பாஸ்கரராயர், சண்டியை 'கோபமான, பயங்கரமான அல்லது உணர்ச்சிவசப்பட்டவர்' என்று வரையறுக்கிறார். ஒரு தொல்குடி தெய்வம் சமஸ்கிருதமயமாக்கப்பட்டதா அல்லது அடக்கப்பட்ட தெய்வம் மீட்கப்பட்டதா என்று அறிஞர்கள் விவாதிக்கையில், உண்மை நிலை என்னவென்றால், ஆரம்ப காலத்திலிருந்தே, தேவி பிராமண நூல்களில் ஒரு உயர்ந்த தெய்வமாக சுட்டப்படுகிறாரா என்பதைப் பொருட்படுத்தாமல் இந்தியத் துணைக் கண்டத்தில் வணங்கப்பட்டார். அவரது தடங்களைக் கண்டுபிடிக்கும் அறிஞர்கள், இந்திய மனதில் படிந்துள்ளதால், ஆரம்பகால தத்துவ தூண்டுதலின் ஒரு பகுதியாக இருந்ததைக் காட்டுகிறார்கள். சி. மெக்கன்சி பிரவுன் எழுதுகிறார்:

"மகாபாரத காவியத்துக்கு பிற்காலத்திலும், ஹரிவம்சத்திலும் (கி.பி 100-300) தெய்வங்களுக்கான பாடல்களிலும் பிராமண பக்தி வாழ்க்கையிலும் பெண் தெய்வங்களுக்கு முக்கியத்துவம் அதிகரித்துவருவதை வெளிப்படுத்துகின்றன. ... தேவி-மகாத்மியத்தில் தெய்வீக பெண்மையின் மறுபிரவேசம் பல நூற்றாண்டுகால போக்குகளின் உச்சக்கட்டமாகவும் இருந்தது. "    
## மேற்கோள்கள்
  

பகுப்பு:சாக்தம்
பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
கன்னிகா பரமேஸ்வரி கோயில், உப்பங்காடு

**அருள்மிகு கன்னிகா பரமேஸ்வரி திருக்கோயில்** மயிலாடுதுறை மாவட்டம், சீர்காழி தாலுக்கா, உப்பங்காட்டில் உள்ளது.

## தல பெருமை, வரலாறு
இந்த ஆலயம் பல நூற்றாண்டுக்கு முன்னர் தோன்றியது. பின்பு மழைக்காலங்களில் இடிந்து தரைமட்டமானது. பின்பு மீண்டும் உயிர் தோற்றம் பெற்று கன்னிகா பரமேஸ்வரியாகவும், ஆதிபாராசக்தியாகவும், சாமுண்டியாகவும், வீரமாகாளியாகவும், புற்றுமாரியம்மன்னாகவும் விளங்குகிறாள். கன்னிகா பரமேஸ்வரி அம்மனுக்கு எதிரில் காவல் தெய்வமாக இடும்பன் கடம்பன் இருக்கின்றனர். சிறப்பு என்னவென்றால் எல்லா ஆலயங்களில் அம்மனுக்கு எதிரில் பெண் தெய்வம் காவலாக இருக்கும். ஆனால் இங்கு ஆண் தெய்வம் காவலாக இருக்கிறது. மேலமாத்தூரிலிருந்து எழு பெண்கள் மழை வெள்ளத்தில் வந்து தஞ்சம் புகுந்தனர். பின்பு எழு பெண்களும் சிலையாகவும் நின்றனர். அதில் கடைக்கன்னி என்பவள் சாமுண்டியாக மாறினாள். அவளை கன்னிகா பரமேஸ்வரியாகவும் மக்கள் வழிபடுகின்றனர்.

## அமைவிடம்
நாகப்பட்டினம் மாவட்டம், சீர்காழி தாலுக்கா, புத்தூரிலிருந்து 4 கிலோமீட்டர் தூரத்தில் உப்பங்காடு என்ற சிற்றூரில் இருக்கிறது.

## நம்பிக்கைகள்
நாக தோஷம், மாங்கல்ய தோஷம், களத்திரதோஷம், செவ்வாய் தோஷம் உள்ள பெண்கள் இப்புற்றுக்கு பால் ஊற்றி புதிய ஆடை சாத்தி, மஞ்சக்கயிறு, குங்குமம் ,வளையல் பிரார்த்தனை செய்தால் நாக தோஷம் விலகுவதாகவும் குழந்தை இல்லாதவர், காதலர்கள் பிரார்த்தனை செய்து நம்புகின்றனர். புதுமண்ணியாற்றின் கரையோரத்தில் கன்னி வாய்க்கால் நடுவில் புற்றொன்று இருந்தது. அதில் இளையக்கன்னியாகவும் சாமுண்டியாகவும் இருக்கிறாள்.

## பொது தகவல்கள்
மூலவர்: அருள்மிகு கன்னிகா பரமேஸ்வரி (சாமுண்டி)
வாகனம்: குதிரை
தலவிருட்சம்: ஈச்ச மரம்
திருவிழா: மாசிமாத திருவிழா, ஆடிமாத பால்குடத் திருவிழா
திறக்கும் நேரம்: எந்த நேரத்திலும் தரிசிக்கலாம்

பகுப்பு:மயிலாடுதுறை மாவட்டத்திலுள்ள கோயில்கள்
சாசி சங்க்லா

**சாசி சங்க்லா** (Shashi Sankhla), (பிறப்பு: 1948 அக்டோபர் 28) இவர் ஓர் இந்தியாவில் கதக் நடனத்தின் ஜெய்ப்பூர் கரானாவின் நிபுணராவார். மேலும், இவர் குரு பண்டிட் குண்டன் லால் கங்கனி ஜி என்பவரின் மூத்த சீடராவார். கதக் நடனத்திற்காக 2008இல் இவருக்கு சங்கீத நாடக அகாதமி விருது  வழங்கப்பட்டுள்ளது. இவர் ஜெய்ப்பூர் கதக் கேந்திரப் பள்ளியின் முதல்வராகவும் இருந்தார். கதக்கின் பாரம்பரிய கொள்கைகளை பரப்புவதற்கும், நிலைநிறுத்துவதற்கும் இவரது மிகுந்த விருப்பம், கதக்கிற்கு அர்ப்பணித்த ஒரு நிறுவனமான கீதாஞ்சலி இசைச் சங்கத்தை உருவாக்கும்படி இவரை வலியுறுத்தியது.

## ஆரம்பகால வாழ்க்கை மற்றும் பின்னணி
சர்வதேச அளவில் தங்கள் இருப்பை உணர்த்திய சில கலைஞர்களில் கதக் குரு முனைவர் சாசி சங்க்லாவும் இருக்கிறார். ராஜஸ்தானின் சோத்பூரில் பிறந்த இவரது பல்துறை கலை நிகழ்ச்சிகள் ஜெய்ப்பூர் கரானாவின் பிரபல கதக் குருக்களின் வழிகாட்டுதலின் கீழ் பண்டிட் மூல் சந்த் கோமேதி ஜி போன்ற வழிகாட்டுதலின் கீழ் தொடங்கியது. பின்னர், பண்டிட் மோகன் லால் மகாராஜ் ஜி மற்றும் பின்னர் ஜெய்ப்பூர் கரானாவின் பண்டிட் குண்டன்லால் கங்கனி ஜி ஆகியோரால் மேலும் வளர்ந்தது. பரதநாட்டியத் துறையில் தனது அறிவை மேலும் மேம்படுத்தும் அளவுக்கு இவர் அதிர்ஷ்டசாலியாக குரு பிரதிபா பண்டிட் உதவினார். ஜெய்ப்பூர் கரானாவின் பண்டிட் சீர்சாகர் ஜியின் கீழ் பரோடா குரல் இசையையும், பண்டிட் பத்ரிநாராயணன் பரேக் ஜி, பக்கவாஜ் மற்றும் காசிம் ஜி ஆகியோரின் கீழ் நாட்டுப்புற நடனங்கள் நிகழ்த்துவதிலும் தேர்ச்சி பெற்றார்.

## தொழில்
19 வயதில் ஒரு ஆசிரியராக தனது வாழ்க்கையைத் தொடங்கினார். சோத்பூரில் உள்ள இராட்டிரிய கலா மண்டலத்திலும், பின்னர் ஜெய்ப்பூர் கதக் கேந்திராவிலும் கதக் நிருத்யா குருவாக 1978 இல் பணியில் சேர்ந்து 28 ஆண்டுகள் அந்த நிறுவனத்தில் பணியாற்றி 2006 இல் முதல்வராக ஓய்வு பெற்றார். தற்போது இவர் ஜெய்ப்பூரின் கீதாஞ்சலி இசைச் சங்கத்தில் கதக் பயிற்சி அளித்து வருகிறார். கலைஞர்கள் மற்றும் ஆசிரியர்களாக தற்போது உலகெங்கிலும் உள்ள பல்வேறு அமைப்புகளில் பணியாற்றி வரும் தனது சொந்த மகள்கள் உட்பட பல சீடர்களை இவர் வளர்த்து வருகிறார். இவரது சில சோதனைத் தயாரிப்புகள் துருபத், காயல், தரானா, அஷ்டபதிகள் போன்ற தூய பாரம்பரிய கயாகியாக முடிகின்றன. மற்றவைகள் பானிஹரி, கேசரியா பாலம், சௌசர், ராஜ்புதானி, கங்கௌர், கூமர், ராதேராணி, தசாவதாரம் போன்றவைகளை நாட்டுப்புறவியல் கதைகளிலும், பாலே போன்றவற்றிலும் முடிக்கிறார்.

## விருதுகள் மற்றும் கௌரவங்கள்
அப்போதைய ராஜஸ்தான் முதலமைச்சர் சிறீ அசோக் கெலட் அவர்களால் ராஜஸ்தான், சங்கீத நாடக அகாதமி (2001) மற்றும் 2008 இல் அப்போதைய இந்தியக் குடியரசுத் தலைவர் திருமதி பிரதிபா பாட்டில் அவர்களால் புது தில்லி சங்கீத நாடக அகாதமி விருது உட்பட பல பாராட்டுக்களை சாசி சங்க்லா பெற்றுள்ளார். இது தவிர, நெதர்லாந்தின் ஒருங்கினைந்த கலாச்சார திறந்தவெளி பல்கலைகழகத்தின் மூலம் (2003) தத்துவவியலில் முனைவர் பட்டம் வழங்கப்பட்டது. ஜெய்ப்பூர் கரானவின் "தும்ரி" இன் மிகவும் தேவையான தேவையை பூர்த்திசெய்யும் "கதக் நிருத்யா மே அபினயா கா ஏக் சஷகத் மத்தியம்" - "மாண்ட்" (ராஜஸ்தானைப் பாடுவதற்கான ஒரு அரைகுறையான பாணி) என்ற தலைப்பில் மனிதவள மேம்பாட்டு கலை மற்றும் கலாச்சார அமைச்சகத்தால் இவருக்கு பெல்லோஷிப் வழங்கப்பட்டது. (2001-2003).

## குறிப்புகள்

பகுப்பு:1948 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
மலாலாய் மைவந்த்

மலாலாய் மைவாந்த் இவர் ஓர் ஆப்கானிஸ்தானின் தேசிய நாட்டுப்புற வீராங்கனையாவார். இவர் 1880இல் நடந்த மைவாந்த் போரில் பிரித்தன் துருப்புக்களுக்கு எதிராக உள்ளூர் போராளிகளை அணிதிரட்டினார். இவர் அயூப்கான் என்பவருடன் இணைந்து போராடினார். 1880 சூலை 27 அன்று நடந்த இரண்டாவது ஆங்கிலோ-ஆப்கானியப் போரின்போது மைவாந்த் போரில் ஆப்கானிஸ்தான் வெற்றிக்கு பொறுப்பானவராக இருந்தார். இவர் ஆப்கானிஸ்தானின் "ஜோன் ஆப் ஆர்க்"  என்றும் ஆப்கானிஸ்தான் "மோலி பிட்சர்"  என்றும் அழைக்கப்படுகிறார். ஆப்கானிஸ்தானில் இவரது பெயரில் பல பள்ளிகள், மருத்துவமனைகள் மற்றும் பிற நிறுவனங்கள் அமைக்கப்பட்டுள்ளன. இவரது கதை ஆப்கான் பள்ளிகளின் புத்தகங்களில் இடம் பெற்றுள்ளது. பாக்கித்தான் பெண்கள் உரிமை ஆர்வலர் மலாலா யூசப்சையி மற்றும் ஆப்கானிஸ்தான் ஆர்வலரும் அரசியல்வாதியுமான மலாலை ஜோயா ஆகியோருக்கு மைவாந்தின் மலாலை என்ற பெயரிடப்பட்டது.

## வாழ்க்கை வரலாறு
மலாலாய் 1861 ஆம் ஆண்டில் ஆப்கானிஸ்தானின் தெற்கு காந்தகார் மாகாணத்தில் மைவாந்திற்கு தென்மேற்கே 3 மைல் தொலைவில் உள்ள கிக் என்ற கிராமத்தில் பிறந்தார்.  1880 களின் பிற்பகுதியில், ஆப்கானிஸ்தானுக்கும் பிரிட்டனுக்கும் இடையே போர் தொடங்கியது. 1840 களில் இரு அரசுகளுக்கிடையே கடைசி யுத்தம் நடந்தது. ஆங்கிலேயர்கள், தங்கள் இந்தியப் படைகளுடன் சேர்ந்து, இந்தியாவிலிருந்து ஆப்கானிஸ்தானுக்கு ஒரு பெரிய பயணத்தைத் தொடங்கினர். பிரித்தானியரின் முக்கிய காவல்படை மைந்தர் நகருக்கு மிக அருகில் உள்ள காந்தகாரில் நிலைகொண்டது. ஆப்கானிஸ்தானின் இராணுவத்தை ஆப்கானிஸ்தான் அமிர் ஷெர் அலிகானின் மகன் தளபதி அயூப் கான் வழிநடத்தினார். இடையர்களாக இருந்த மலாலையின் தந்தையும் அவரது வருங்கால கணவரும் 1880 சூலையில் பிரித்தானிய-இந்தியப் படைகள் மீது நடத்தப்பட்ட பெரிய தாக்குதலின்போது அயூப் கானின் இராணுவத்துடன் இணைந்தனர். பல ஆப்கானிய பெண்களைப் போலவே, காயமடைந்தவர்களுக்கும், தண்ணீர் மற்றும் உதிரி ஆயுதங்களையும் வழங்கும் பணியில் போர்க்களத்தில் மலாலாய் ஈடுபட்டுக் கொண்டிருந்தார். உள்ளூர் ஆதாரங்களின்படி, இது அவரது திருமண நாளாகவும் கருதப்பட்டது.

ஆப்கானிய இராணுவத்தினர், அதிக எண்ணிக்கையில் இருந்தபோதிலும், மன உறுதியை இழக்கத் தொடங்கினர். போர்ச்சூழல் பிரித்தானியர்களுக்கு ஆதரவாக மாறுவதாகத் தோன்றியது.  அப்போது  மலாய் ஆப்கான் கொடியை ஏந்தி வீரர்கள் எழுச்சியுறும் விதத்தில் பேசி கூக்குரலிட்டாள்.

இது பல ஆப்கானிய போராளிகள் மற்றும் காஜிகளுக்கு ஒரு புதிய உத்வேகத்தை அளித்தது. போர்களத்தில் கொடி ஏந்தியவர் கொல்லப்பட்டபோது, மலாலா முன்னோக்கி சென்று கொடியை உயர்த்திப் பிடித்தார். மலாலாய் ஆப்கான் கொடியை எடுத்து கூச்சலிட்டார். (சில பதிப்புகள் இவர் தனது முக்காட்டை  கொடியாகப் பயன்படுத்தியதாகக் கூறுகின்றன. பின்னர் லண்டாய் பாடினார் (ஆப்கான் பெண்கள் பாடும் ஒரு சிறிய நாட்டுப்பாடல்).

மலாலாய் பிரித்தன் துருப்புக்களால் தாக்கப்பட்டு கொலை செய்யப்பட்டார். இருப்பினும், இவருடைய வார்த்தைகள்  நாட்டு மக்களின் வெற்றியைத் தூண்டின. போருக்குப் பிறகு, மலாலாய் தனது முயற்சிகளுக்காக கௌரவிக்கப்பட்டு, இவரது சொந்த கிராமமான கிக் நகரில் அடக்கம் செய்யப்பட்டார்.  அயூப் கான் மலாலாய்க்கு ஒரு சிறப்பு மரியாதை அளித்தார். அங்கு அவரது கல்லறை இன்னும் காணப்படுகிறது. இவர் இறக்கும் போது வயது 18-19 க்கு இடையில் இருந்தார். அவள் தன் தந்தை மற்றும் வருங்கால கணவருடன் கரேஸ் கிராமத்தில் அடக்கம் செய்யப்பட்டாள். உள்ளூர்வாசிகள் இவளது கல்லறையை ஒரு சன்னதியாக கருதுகின்றனர்.

## குறிப்புகள்

பகுப்பு:பஷ்தூன் மக்கள்
பகுப்பு:1880 இறப்புகள்
பகுப்பு:1861 பிறப்புகள்
சுவாகதலட்சுமி தாசுகுப்தா

**சுவாகதலட்சுமி தாசுகுப்தா**  ( Swagatalakshmi Dasgupta ) இவர் ஓர் பெங்காலி இசைக்கலைஞர் மற்றும் ரவீந்திர சங்கீதம் இசையமைப்பவர் (ரவீந்திரநாத் தாகூரின் பாடல்) ஆவார்.

## கல்வி மற்றும் பயிற்சி
லக்னோவில் உள்ள பட்கண்டே மாரிஸ் இசைக் கல்லூரியின் சிறந்த விரிவுரையாளராக இருந்த மறைந்த ஸ்ரீ பபித்ரா தாஸ்குப்தாவின் மகளாக இவர் ஒரு இசைக் குடும்பத்தில் பிறந்தார். ஆக்ரா கரானா பண்டிட் ரத்தன் ஜாங்கர் மற்றும் தாகூர் பாடல்களின் புகழ்பெற்ற பாடகர் சிறீ தேபிரதா பிஸ்வாஸின் மாணவரான திருமதி சுப்ரோதா தாஸ்குப்தாவின் சீடராவார். இவர் தனது தந்தை மறைந்த ஸ்ரீ பபித்ரா தாஸ்குப்தாவிடமிருந்து தூய இந்துஸ்தானி செம்மொழி இசையில் விரிவான பயிற்சி பெற்றார்.  சுவாகதலட்சுமி கொல்கத்தாவின் ரவீந்திர பாரதி பல்கலைக்கழகத்தில் இசையில் முதுகலைப் பட்டம் பெற்றார். ரவீந்திரசங்கீத் திருமதி மாயா சென் அவர்களின் தலைமையில் இவர் மேலும் பயிற்சி பெற்றார். பின்னர் சுவாகதலட்சுமி ‘ரவீந்திர பாரதி பல்கலைக்கழகத்தில்’ விரிவுரையாளராக சில ஆண்டுகள் பணியாற்றினார்.

## விருதுகள் மற்றும் கௌரவங்கள்
1985 ஆம் ஆண்டில், 'அகில இந்திய பாடும் திறமைப் போட்டி' என்று பெயரிடப்பட்ட ஒரு பெரிய தேசிய அளவிலான இசை போட்டியில், சுவாகதலட்சுமி இந்தியா முழுவதிலுமிருந்து நூற்றுக்கணக்கான திறமையளர்களுடன் போட்டியிட்டு, நௌசாத், கல்யான்ஜி மற்றும் பிற புகழ்பெற்ற இசை ஆளுமைகளுக்கு முன்னால் முதலிடம் பிடித்தார். இது இவரது வாழ்க்கையில் ஒரு திருப்புமுனையாக கருதப்பட்டது. உண்மையில் இசையை தனது தொழிலாகவும், நிச்சயமாக இவரது வாழ்க்கையாகவும் தேர்வு செய்யும்படி கட்டாயப்படுத்த ஒரு பங்கைக் கொண்டுள்ளது. 1986 ஆம் ஆண்டில் அகில இந்திய வானொலி இசை போட்டியில் ( அனைத்திந்திய வானொலி) ரவீந்திர சங்கீத் மற்றும் பஜனையில் முதலிடம் பெற்றார். 1986 ஆம் ஆண்டில் மேற்கு வங்காள ராஜ்ய இசை போட்டியில் ரவீந்திர சங்கீத் மற்றும் அதுல் பிரசாதி ஆகியவற்றிலும் முதல் இடத்தைப் பிடித்தார்.

இவர் பல விருதுகளைப் பெற்றுள்ளார். 1995 ஆம் ஆண்டில் சிறந்த பெண் நடிப்பிற்கான விளம்பர பருவா விருது, 1998, 2002, 2003 இல் சிறந்த பெண் பின்னணி பாடகியாக ஆனந்தோலோக் விருது, 1998-99 ஆம் ஆண்டில் சிறந்த பெண் பின்னணிக்கான திஷாரி (திரைப்பட பத்திரிகையாளர் விருது), உத்தம் 1997 ஆம் ஆண்டில் சிறந்த ரவீந்திர சங்க இசைத்தட்டுக்கான குமார் விருது ("எசெகோ பிரேம்"), 1998 இல் சைலஜரஞ்சன் விருது மற்றும் 1990-99 தசாப்தத்தில் இசையில் சிறந்து விளங்கியதற்காக சா-சா-சா விருது போன்றவை.

## நிகழ்ச்சிகள்
சுவாகதலட்சுமி கோடிக்கணக்கான இசை ஆர்வலர்களின் இதயங்களை வென்றுள்ளார். ரவீந்திரசங்கீத் (ரவீந்திரநாத் தாகூரின் பாடல்), அல்லது பக்தி பாடல்கள் அல்லது சமஸ்கிருத கோஷங்கள் அல்லது நவீன பாடல்கள் அல்லது கஜல்கள் அல்லது மேற்கத்திய பாடல்கள் அல்லது தென்னிந்திய கர்நாடக மற்றும் வட இந்திய பாரம்பரிய பாடல்களாக இருக்கலாம். இவர் 9 வெவ்வேறு மொழிகளில் (பெங்காலி, உருது, இந்தி, சமஸ்கிருதம், தெலுங்கு, தமிழ், எசுகாட்டிஷ், ஆங்கிலம், அசாமி) பாடுகிறார். இவர் உலகம் முழுவதும் இசை நிகழ்ச்சிகளை நிகழ்த்தியுள்ளார்.

சுவாகதலட்சுமியின் இசைத்திறமை, பியானோவை இவரது ஒத்திசைவான பாடலுடன் சரியான ஒத்திசைவில் வாசிப்பதன் மூலம் குறிக்கப்படுகிறது. அது மட்டுமல்லாமல், இவர் தனது இசைத் தொகுப்புகளுக்காக பாடல்களை இயற்றி இசையமைக்கிறார்.

## குறிப்புகள்

பகுப்பு:இசைக் கலைஞர்கள்
பகுப்பு:மேற்கு வங்காள நபர்கள்
வசுந்தரா கொம்காலி

**வசுந்தரா கொம்காலி** (Vasundhara Komkali) (1931–2015), **வசுந்தரா தை** என்று பிரபலமாக அறியப்பட்ட இவர் ஓர் இந்திய பாரம்பரிய இசைக்கலைஞரும் மற்றும் இந்துஸ்தானி இசையின் பழைய கியால் பாரம்பரியமான குவாலியர் கரானாவின் முன்னணி நிபுணராகளில் ஒருவராக இருந்தார். இவர் புகழ்பெற்ற இசைக்கலைஞர் குமார் கந்தர்வாவின் மனைவியாவார். மேலும், இவர் சங்கீத நாடக அகாதமி விருதையும் பெற்றுள்ளார். இந்திய பாரம்பரிய இசையில் இவர் செய்த பங்களிப்பிற்காக இந்திய அரசு 2006 ஆம் ஆண்டு இந்தியக் குடிமகனின் நான்காவது கௌரவமான  பத்மசிறீ விருதினை வழங்கி கௌரவித்தது. இவர் பாரம்பரிய ராகங்களை நாட்டுப்புற மக்களுடன் சுதந்திரமாகக் கலந்தார். அவரது வரிகள் மதத்தையும் கடவுளையும் கேள்வி எழுப்பின.

## சுயசரிதை
வசுந்தரா கொம்காலி, என்கிற வசுந்தரா சிறீகண்டே, 1931 மே 23 அன்று இந்திய மாநிலமான சார்க்கண்டின் மிகப்பெரிய நகரமான ஜம்சேத்பூரில் ஒரு இசையை விரும்பும் குடும்பத்தில் பிறந்தார். இவரது ஆரம்ப ஆண்டுகள் கொல்கத்தாவில் இருந்தன. தனக்கு 12 வயது இருக்கும்போது இவர் குமார் கந்தர்வாவை ஒரு அகில இந்திய இசை மாநாட்டில் சந்தித்தார். புகழ்பெற்ற இசைக்கலைஞரின் கீழ் பாரம்பரிய இசையை கற்க விரும்புவதைப் பற்றி அவருக்குத் தெரிவித்தார். கந்தர்வா இவரை மும்பைக்கு வரச் சொன்னார். ஆனால், அச்சமயத்தில் இரண்டாம் உலகப் போர் ஏற்கனவே தொடங்கிவிட்டது. இது மும்பைக்கு செல்வதைத் தடுத்தது. பின்னர், கொல்கத்தாவிலேயே தங்கி, இசையைக் கற்றுக் கொண்ட இவர் கொல்கத்தா அகில இந்திய வானொலியின் நிலையத்திற்காக நிகழ்ச்சியை நிகழ்த்தத் தொடங்கினார். போருக்குப் பிறகு, இவர் 1946 இல் மும்பைக்குச் சென்றார். கந்தர்வாவுக்கு அந்த நேரத்தில் இவருக்கு கற்பிக்க நேரம் கிடைக்காததால், ஒரு முக்கிய பாடகரும் இசைக்கலைஞருமான பி. ஆர். தியோதரின் கீழ் பயிற்சியைத் தொடங்கினார். பின்னர், இவர் பயிற்சிக்காக கந்தர்வாவிடம் திரும்பினார். 1962 இல் இந்த இசைக்கலைஞரை மணந்தார்.

அடுத்த முப்பது ஆண்டுகளுக்கு குமார் கந்தர்வாவுடன் வாய்ப்பாட்டுகளில் துணையாக இருந்தார். 1992இல் தனது கணவர் இறந்த பிறகுதான் தனியாக நிகழ்ச்சிகளை மேற்கொண்டார். கந்தர்வாவுடன் அவரது துணையாக இருக்க இவர் தனது வாழ்க்கையை தியாகம் செய்ததாக தெரிவிக்கப்படுகிறது.

60 களின் முற்பகுதியில் அவர்கள் திருமணம் செய்துகொண்டபோது, ​​குமார்ஜியின் வாழ்க்கையில் வசுந்தராவின் பங்கு மாறவில்லை, குறைந்தபட்சம் அவரது மதிப்பீட்டில். "தான் முதலில் ஒரு மாணவன், பின்னர்தான் மனைவி" என்று இவர் பல ஆண்டுகளுக்கு முன்பு ஊடகங்களுக்கு தெரிவித்தார்.

தனது குருவான தியோதரால் அறியப்பட்ட குவாலியர் கரானாவின் கியால் பாரம்பரியத்தை பின்பற்றி, இவர் இந்தியாவில் பல்வேறு கட்டங்களில் நிகழ்ச்சிகளை நிகழ்த்தினார். இவர் 1998இல் இந்துஸ்தானி வாய்ப்பாட்டுக்காக சங்கீத நாடக அகாதமி விருதைப் பெற்றார். ஆறு ஆண்டுகளுக்குப் பிறகு, இந்திய அரசு 2006 ஆம் ஆண்டில் பத்மஸ்ரீ விருதை வழங்கியது.

வசுந்தரா கொம்காலி 2015 சூலை 29  அன்று தனது 84வது வயதில், மாரடைப்பு ஏற்பட்டதைத் தொடர்ந்து மத்தியப் பிரதேசத்திலுள்ள தேவாஸ் என்ற ஊரில் உள்ள தனது வீட்டின் இறந்தார். மேலும் இவரது இறுதிச் சடங்குகள் அங்கேயே நடத்தப்பட்டன. இவரின் மகள் கலாபினி கொம்காலியும் ஒரு இந்துஸ்தானி இசையின் பிரபல பாடகர் ஆவார்.

## குறிப்புகள்

## வெளி இணைப்புகள்
* 
* 

பகுப்பு:2015 இறப்புகள்
பகுப்பு:1931 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
மதுமிதா ரவுத்

**மதுமிதா ரவுத்** (*Madhumita Raut*, 1966 (அ) 1967 – 21 மார்ச் 2026)  ஓர் ஒடிசி (ஒரிசி) நடனக் கலைஞர் ஆவார். இவர் மம்தா குந்தியா, மாயதர் ரவுத் ஆகியோரின் மகளாவார். 1950-களில் சாஸ்திர அடிப்படையிலான அறிவுடன் ஒடிசியை (இந்தியப் பாரம்பரிய நடனம்) புதுப்பித்தார். இவர் தில்லியில் வசித்து வந்தார். ஜெயந்திகா சங்கத்தின் கீழ் மாயாதர் ரவுத் ஒடிசி நடனப்பள்ளி என்ற ஒன்றை  நிர்வகித்துக் கற்பித்தார்.

## தொடக்க வாழ்க்கையும் கல்வியும்
தன் தந்தையின் பயிற்சியின் கீழ் நடனமும் இசையும் கற்று வளர்ந்த சூழலில் தில்லியில் வளர்ந்த மதுமிதா ரவுத் தனது கல்வித் தகுதிகளை பாரதிய வித்யா பவன் பள்ளியிலும் தில்லியில் உள்ள இந்திரப்பிரஸ்தா கல்லூரியிலும் பெற்றார். தில்லி பல்கலைக்கழகத்தில் ஆங்கில இலக்கியத்தில் முதுகலைப் பட்டமும், கலை நிகழ்ச்சியில் சான்றிதழ் பட்டயமும் பெற்றுள்ளார்.

## தொழில்
மதுமிதா ரவுத் ஒடிசி நடனத்தின் மாயாதர் ரவுத் கரானாவின் வழியைப் பின்பற்றுபவர் ஆவார். அதன் அருள், வெளிப்பாட்டின் ஆழம், பாரம்பரியம் 'சாஸ்திரம்' சார்ந்த தொழில்நுட்ப முழுமைக்குப் பெயர் பெற்றவராவார். இவரது கண்டுபிடிப்புகளில் அங்கேரிய கவிதை பற்றிய பாடல்கள், கேத்தாவின் கவிதைகள் பற்றிய நடன அமைப்புகள், நெதர்லாந்தின் பாலினீசிய நடனக் கலைஞர் தியா தந்திரியுடன் இணைவு இவர் சமூகக் காரணங்களுக்காக நடன ஊடகத்தைத் திறம்பட பயன்படுத்தினார். தில்லி, இந்தியன் புற்றுநோய் அமைப்பு, உலக வனவிலங்கு நிதி - இந்தியா, பெண்களின் பிறப்புக்கு முந்தைய ஒழிப்புக்கு எதிரான பிரச்சாரம், தி ஆர்ட் ஆஃப் லிவிங் மற்றும் 'ஹேவ்-நோட்ஸ்' மேம்பாட்டிற்காக இவர் பல நிகழ்ச்சிகளை நிகழ்த்தியுள்ளார். 
[thumb| கொனர்க் சூரிய கோவிலில் [ஒடிசி (நடனம்)|ஒடிசி பாவனையில் மதுமிதா ரவுத் ]]
நெதர்லாந்துத் தொலைகாட்சி இவர் குறித்து ஓர் ஆவணப்படம் தயாரித்துள்ளது. ஸ்டட்கர்ட் (ஜெர்மனி) மற்றும் அங்கேரிய தொலைக்காட்சிகள் இந்தியா குறித்த ஆவணப்படங்களில் ரவுத்தின் நடனத்தைக் காட்சிப்படுத்தியுள்ளன. டச்சு தொலைக்காட்சி தயாரிக்கும் ஒரு படத்திலும் ரவுத் ஒரு முக்கியக் கதாபாத்திரத்தில் நடித்துள்ளார். இந்திய விழுமியங்களைச் சித்தரிக்கும் இந்தப் படம் மேற்கு ஐரோப்பா முழுவதும் மிகவும் பாராட்டப்பட்டது.

மதுமிதா ரவுத் இந்தியா, அயர்லாந்து, இங்கிலாந்து, ஸ்காட்லாந்து, நெதர்லாந்து, ஜெர்மனி, பெல்ஜியம், ஹங்கேரி, ஆஸ்திரியா, ஸ்பெயின், மொராக்கோ, பிரான்ஸ், போர்ச்சுகல், ஜப்பான், அமெரிக்கா போன்ற நாடுகளில் முக்கிய நடன விழாக்களில் நடனமாடியுள்ளார். அமெரிக்கா, நெதர்லாந்து, ஜப்பான், ஜெர்மனி ஆகிய நாடுகளிலும் ஒடிசி கற்பித்தார்.

ஒரிசா மாநில குங்கூர் சம்மான், உத்கல் கன்யா விருது, மகிளா சக்தி சம்மான், பாரத் நிர்மாண் விருது, ஒடிசா லிவிங் லெஜண்ட் விருது 2011 என பல மதிப்புமிக்க விருதுகளைப் பெற்றார்.

2007 இல் டெல்லியின் பி.ஆர்.ரிதம்ஸால் வெளியிடப்பட்ட "ஒடிசி: வாட், வொய் அண்ட் ஹௌ: எவால்யேசன், ரிவீவல் அன்ட் டெக்னிக்கல்" என்ற நூலை மதுமிதா ரவுத் எழுதியுள்ளார்.

## விருதுகள்
ரவுத் பின்வரும் விருதுகளைப் பெற்றுள்ளார்:

1997ஆம் ஆண்டு பாரத் நிர்மாண் விருதினையும்,   2010இல் ஒரிசா மாநிலம் குங்கூர் சம்மான் விருதினையும்  2010-இல் உத்கல் கன்யா விருதினையும், அதே ஆண்டில் மகிலா சக்தி சம்மான் விருதினையும், 2011இல் 2011இல் ஒடிசா வாழும் கலைஞர் விருதினையும் பெற்றுள்ளார்.

## இறப்பு
ரவுத் 2026 மார்ச் 21 அன்று தனது 59-ஆவது அகவையில் மாரடைப்பால் இறந்தார். இவரின் தம்பிமாரான மனோஜ், மன்மத் ஆகியோரின் பாதுகாப்பில் வாழ்ந்து வந்தார்.

## மேற்கோள்கள்

## வெளி இணைப்புகள்

* '''Madhumita Raut'''
* '''Jayantika''' 

பகுப்பு:2026 இறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:ஒடிசி நடனக் கலைஞர்கள்
திராய் (திரைப்படம்)

***திராய் (ஆங்கிலம்: Troy)*** 2004 இல் வெளியான ஒர் போர் நாடகத் திரைப்படமாகும். இத்திரைப்படம் வுல்ஃபுகேங்கு பீட்டர்சனால் இயக்கப்பட்டு டேவிட் பெனியாஃபினால் எழுதப்பட்டது. பிராட் பிட், எரிக் பானா, மற்றும் ஆர்லாந்தோ புளூம் இத்திரைப்படத்தில் நடித்துள்ளனர். ஓமர் எழுழ்திய *[[இலியட்]]* இனை அடிப்படையாகக் கொண்டு கதை எழுதப்பட்டது

உலகம் முழுவதும் $497 மில்லியன் வருவாயினை ஈட்டியது. 2004 ஆம் ஆண்டின் அதிக வருவாய் ஈடிய திரைப்படங்களில் முதல் இடத்தினைக் கொண்டுள்ளது.

## வருவாய்
* தயாரிப்பு – $185,000,000
* விற்பனைச் செலவு– $50,000,000
* முதல் வார இறுதி – $46,865,412
* மொத்த ஐக்கிய அமெரிக்க வருவாய் – $133,378,256
* மொத்த ஐ. அ. அல்லாத நாடுகள் வருவாய் – $364,031,596
* உலகம் முழுவதும் வருவாய் – $497,409,852

## விருதுகள்
இத்திரைப்படத்திற்கு பரிந்துரை செய்யப்பட்ட விருதுகளில் சில்:

## மேற்கோள்கள்

## வெளியிணைப்புகள்

* 
* 
* 
* 
* 
* 
* 

பகுப்பு:2004 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
1917 (ஆங்கில திரைப்படம்)

**1917** என்பது 2019 ஆம் ஆண்டு வெளியான பிரித்தானிய நாட்டு காவிய போர் திரைப்படம் ஆகும். இந்தத் திரைப்படத்தை துணை எழுத்தாளராக, துணை தயாரிப்பாளராக மற்றும் இயக்குநராக சாம் மெண்டெசு என்பவர் பணியாற்றியுள்ளார். இளம் வீரர்களாக ஜார்ஜ் மெக்கே மற்றும் டீன் சார்லஸ் சாப்மேன் ஆகியோர் நடித்துள்ளனர்.

இது ஒரு உண்மை கதை, முதலாம் உலகப் போரில் பிரித்தானிய படைப்பிரிவுகளிடையே செய்திகளைக் கொண்டு செல்லும் தூதுவராகச் செயல்பட்ட தனது தாத்தா ஆல்ஃப்ரெட் மென்டஸ் சிறுவயதில் தன்னிடம் கூறிய ஒரு சம்பவத்தை அடிப்படையாகக் கொண்டு இப்படத்தை உருவாக்கியுள்ளார் இயக்குநர் சாம் மென்டிஸ். மற்றும் இந்தத் திரைப்படம் ஒரே படப்பிடிப்பில் எடுக்கப்பட்டுள்ளது என்பது குறிப்பிடத்தக்கது மற்றும் இந்த ஆண்டிற்கான ஆஸ்கர் விருதுக்கு சிறந்த படம், சிறந்த இயக்கம், சிறந்த ஒளிப்பதிவு உள்ளிட்ட 10 பிரிவுகளில் பரிந்துரைக்கப்பட்டுள்ளது குறிப்பிடத்தக்கது.

## மேற்கோள்கள்

## வெளி இணைப்புகள்
* 
* 
* 

பகுப்பு:2019 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க போர் திரைப்படங்கள்
பகுப்பு:அமெரிக்க காவியத் திரைப்படங்கள்
பகுப்பு:சிறந்த திரை வண்ணத்திற்கான அகாதமி விருதினை வென்ற திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
ஸ்பிரிட்டட் அவே

2001 ஆம் ஆண்டில் வெளிவந்த ஒரு அனிமே திரைப்படமாகும். ஹேயோ மியோசாகியினால் எழுதி இயக்கப்பட்டது. இத்திரைப்படம் சிறந்த அசைவூட்டத் திரைப்படத்திற்கான அகாதமி விருதை வென்றது.

## மேற்கோள்கள்

## வெளியிணைப்புகள்

* 
* 
* 
* 
* 
* 
* 
* 
* ''Spirited Away'' at the Japanese Movie Database 
* 75th Academy Awards Winners | Oscar Legacy | Academy of Motion Picture Arts and Sciences

பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:கோல்டன் பியர் வெற்றியாளர்கள்
பகுப்பு:சப்பானிய திரைப்படங்கள்
அல்டா கார்போர்க்

**அல்டா கார்போர்க்** (Hulda Garborg) ( இயற்பெயர் :பெர்கர்சன் ) (பிறப்பு: 1862 பிப்ரவரி 22 & இறப்பு: 1934 நவம்பர் 5) இவர் ஓர் நோர்வே எழுத்தாளரும், புதின ஆசிரியரும், நாடக ஆசிரியரும், கவிஞரும், நாட்டுப்புற நடனக் கலைஞரும் மற்றும் நாடக பயிற்றுவிப்பாளருமாவார். இவர் ஆர்னே கார்போர்க் என்பவரை மணந்தார். இவர் புனாட் எனப்படும் நாட்டுப்புற உடைகளின் பாரம்பரியத்தில் ஆர்வத்தைத் தூண்டுவதற்காக மிகவும் பிரபலமானவர்.

## தனிப்பட்ட வாழ்க்கை
அல்டா பெர்கெர்சன் கெட்மார்க்கின் எசுடேஞ்சில் உள்ள சாசுடாட் என்ற பண்ணையில் வழக்கறிஞர் கிறிஸ்டியன் ஃபிரடெரிக் பெர்கெர்சன் (1829-1873) மற்றும் அவரது மனைவி மேரி பெட்ரின் ஓல்சன் (1835-1888) ஆகியோருக்குப் பிறந்தார். இவருக்கு மார்த்தா மற்றும் சோஃபி என்ற இரண்டு மூத்த சகோதரிகள் இருந்தனர். அல்டாவுக்கு இரண்டு வயதாக இருந்தபோது இவரின் பெற்றோர் விவாகரத்து செய்தனர். மேலும் இவர் தனது தாயுடன் அமார் என்ற இடத்திற்குச் சென்றார். அல்டாவுக்கு பன்னிரண்டு வயதாக இருந்தபோது இவரது குடும்பம் பின்னர் கிறிஸ்டியானியாவுக்குச் சென்றது. இவர் தனது பதினேழு வயதிலிருந்தே ஒரு கடையில் வேலை செய்யத் தொடங்கி, குடும்பத்திற்கு உதவினார். இந்த காலகட்டத்தில் இவர் கிறிஸ்டியானியாவின் இளைஞர்களிடையே ஒரு தீவிர மைய நபராக இருந்தார். 1887 இல் இவர் எழுத்தாளர் ஆர்னே கார்போர்க் என்பவரை மணந்தார்.

## கலாச்சாரப் பணி
கார்போர்க் நாடகம் மற்றும் நாட்டுப்புற நடனம், சமையல், புனாட் என்ற  உடை பாரம்பரியம் மற்றும் பெண்கள் உரிமைகள் போன்ற துறைகளில் முன்னோடியாக இருந்தார்.

இவர் பாரம்பரிய சமையல் பற்றிய கட்டுரைகளை நீநொர்ஸ்க் என்ற செய்தித்தாள் டென் 17 டி மாயில் வெளியிட்டார். இந்த கட்டுரைகள் பின்னர் ஹைம்ஸ்டெல் (1899) என்ற புத்தகத்தில் வெளியிடப்பட்டன.

இவர் ஒரு பேச்சாளர் மற்றும் கட்டுரை எழுத்தாளராக சமகால விவாதங்களில் பங்கேற்றார். சின்க் ஓக் செக்ன், எட்டா, சாம்டிடென், டென் 17 டி மை, டாக் பிளேட் மற்றும் வெர்டென்ஸ் கேங் போன்ற பத்திரிகைகள் மற்றும் செய்தித்தாள்களில் இவர் தொடர்ச்சியான கட்டுரைகளை எழுதினார். இந்தப் புத்தகங்கள் பெண்களின் உரிமைகள் பற்றிய விவாதத்திற்கு பங்களித்தன.

இவரது முதல் புதினமான *எட் ஃப்ரிட் ஃபோல்ட்* 1892 இல் அநாமதேயமாக வெளியிடப்பட்டது. இவரது புதினமான *எலி* (1912) 1915இல் இடச்சு மொழியிலும், 1916 இல் சுவீடிய மொழியிலும், இடச்சுமொழியிலும் மொழிபெயர்க்கப்பட்டது. மற்ற புதினங்கள் *மோட் சோலன்* (1915), *காடென்.* *ப்ரெஸ்டெடெட்டரென் எல்ஸ் மேரி லிண்டஸ் ஆப்டெக்னெல்சர்* (1916), *மென்ஸ் டேன்சன் கார்* (1920), *ஐ ஹல்ட்ரெஸ்காக்* (1922), *நார் ஹெகன் ப்ளோம்ஸ்ட்ரர்* (1923), *கிரகூபன்* (1925), *ட்ரோல்ஹைமன்* (1927), *ஹெலன்ஸ் வரலாறு* (1929) மற்றும் *ஹில்ட்ரிங்* (1931) . *கோர்ன்மோ* (1930) மற்றும் *சிம்ரா* (1934) ஆகிய கவிதைத் தொகுப்புகளை இவர் வெளியிட்டுள்ளார்.

இவர் தனது கணவர் ஆர்னே கார்போர்க்கின் நாட்குறிப்பினை திருத்தியுள்ளார். இது அவர் இறந்த பிறகு வெளியிடப்பட்டது. இவரது சொந்த நாட்குறிப்புகளிலிருந்து தேர்ந்தெடுக்கப்பட்ட பாகங்கள் 1962 இல் *டாக்போக் 1903-1914* என வெளியிடப்பட்டன.

அல்டா கார்போர்க்  அரசியலிலும் பங்கேற்றார்.  அஸ்கர் நகராட்சி மன்றத்தில் லிபரல் இடது கட்சியை பிரதிநிதித்துவப்படுத்தினார். 1932 ஆம் ஆண்டில் செயின்ட் ஓலாவின் ராயல் நோர்வே ஆணையின் முதல் வகுப்பான நைட்டாக நியமிக்கப்பட்டார்.

## குறிப்புகள்

## வெளி இணைப்புகள்
*  Hulda Garborg
* (Norwegian) Garborgsenteret

பகுப்பு:நாட்டுப்புற நடனக் கலைஞர்கள்
பகுப்பு:1934 இறப்புகள்
பகுப்பு:1862 பிறப்புகள்
மாய் பாகோ

**மாய் பாகோ** (Mai Bhago) **மாதா பாக் கவுர்** என்றும் அழைக்கப்படுகிறார். இவர், 1705 இல் முகலாயர்களுக்கு எதிராக சீக்கிய வீரர்களை வழிநடத்திய ஒரு சீக்கிய பெண்ணாவார். இவர் போர்க்களத்தில் திறமையான போர்வீரராக இருந்தார். மேலும், சீக்கிய மதத்தில் ஒரு துறவியாகவும் போற்றப்படுகிறார்.  ஆனந்த்பூர் சாஹிப்பின் முற்றுகையில் குரு கோபிந்த் சிங்கைக் கைவிட்ட 40 சீக்கியர்களை அணிதிரட்டி அவர்களை மீண்டும் போராட்டத்திற்கு கொண்டு வந்ததற்காக இவர் அறியப்படுகிறார்.

## சுயசரிதை
### ஆரம்ப கால வாழ்க்கை
மாய் பாகோ தனது குடும்பத்தின் மூதாதையர் கிராமமான, ஜாபல் கலனின் சௌத்ரி இலங்காவின் தில்லான் ஜாட்டின் குடும்பத்தில், இன்றைய பஞ்சாபின் தரண் தரண் மாவட்டத்தில் பிறந்தார். மாய் பாகோ பிறப்பால் ஒரு சீக்கியராக இருந்தார். மேலும் அவர் ஒரு பக்தியுள்ள சீக்கிய குடும்பத்தில் வளர்ந்தார். மாய் பாகோவின் தந்தை மாலோ ஷா, குரு அர்கோவிந்தின் இராணுவத்தில் சேர்ந்தார்  மற்றும் அவரின் தந்தை மாலோ பாகோவைப் போலவே சாஸ்டர் வித்யாவையும் (ஆயுத பயிற்சி) கற்றுக்கொண்டார். ஐந்தாவது சீக்கிய குருவான குரு அர்ஜன் தேவ் (1563-1606) காலத்தில் சீக்கிய மதத்திற்கு மாறிய 84 கிராமங்களின் தலைவரான பிரபல பாய் இலங்காவின் தம்பியாக இருந்த பாய் பெரோ ஷாவின் பேத்தி மாய் பாகோ ஆவார். இவருக்கு தில்பாக் சிங் மற்றும் பாக் சிங் என்ற இரண்டு சகோதரர்கள் இருந்தனர். இவர் இளமையாக இருந்தபோது, குரு கோவிந்த் சிங்கின் தரிசனம் (பார்வை) செய்ய இவரது பெற்றோர் இவரை ஆனந்த்பூர் சாஹிப்பிற்கு அழைத்துச் சென்றனர். இவர் பட்டியைச் சேர்ந்த பாய் நிதன் சிங்கை திருமணம் செய்து கொண்டார்.

### முகலாய மோதல்
குருவைக் கைது செய்யும் ஒரு முயற்சியில் ஒளரங்கசீப்பின் உத்தரவின் பேரில் வஜீர் கான் (சிர்ஹிந்தின்) தலைமையிலான பெரிய முகலாய இராணுவம் ஆனந்த்பூர் சாஹிப்பிற்கு லாகூர் மற்றும் காஷ்மீர் முகலாயப் படைகள் மற்றும் இந்திய மலைக்குன்றுகளில் உள்ள  ராஜாக்களுடன் சென்றது.

#### சாலி முக்தே கலைத்தல் (40 விடுவிக்கப்பட்ட சீக்கியர்கள்)
சுமார் 1704இல்  முகலாய மலைத் தலைவர்கள் ஆனந்த்பூர் சாஹிப்பைச் சுற்றி வளைத்தது. உணவு மற்றும் சில மாதங்கள் நீடித்த முற்றுகையை நிறுத்துவதை வெளியேற்றுமாறு கோரினர். "அவர் / அவள் இனி குரு கோபிந்தின் சீக்கியர் அல்ல" என்று கூறும் எந்தவொரு சீக்கியரும் தீண்டப்படாமல் விடப்படுவார்கள், மற்றவர்கள் "மரணத்திற்கு" உட்படுத்தப்படுவார்கள் என்று அவர்கள் அறிவித்தனர். மகான் சிங் பிரார் தலைமையிலான 40 சீக்கியர்கள்  குழு, குரு கோபிந்த் சிங்கிடம் அவர்கள் இனி தனது சீக்கியர்கள் அல்ல என்று கூறினார். "நாங்கள் இனி உங்கள் சீக்கியர்கள் அல்ல" என்று ஒரு ஆவணத்தை எழுதி கையெழுத்திட வேண்டும் என்று குரு அவர்களிடம் கூறினார். இந்த ஆவணத்தில் நாற்பது சீக்கியர்களும் (ஒருவர் தவிர: 'பெடவா') தங்கள் பெயர்களை எழுதி, குரு கோபிந்த் சிங்கை விட்டு வெளியேறினர்.

#### மை பாகோவின் பதிலடி
குரு கோவிந்த் சிங்கிற்காக போராட ஆனந்த்பூருக்குச் சென்ற இவரது பகுதியைச் சேர்ந்த சீக்கியர்களில் சிலர் மோசமான சூழ்நிலையில் விட்டுச் சென்றதைக் கேட்டு மாய் பாகோ மனம் உடைந்தார். மேலும், இவர் அவர்களை வெளிப்படையாக விமர்சித்தார்; இவருடைய அவதூறுகளைக் கேட்டு, இந்த சீக்கியர்கள் தங்கள் துரோகத்தைக் கண்டு வெட்கப்பட்டனர். மாய் பாகோ தப்பி ஓடியவர்களை அணிதிரட்டி, குருவைச் சந்தித்து மன்னிப்பு கேட்கும்படி அவர்களை வற்புறுத்தினார். அப்போது மால்வா பிராந்தியத்தில் பயணம் செய்திருந்த குருவைத் தேடுவதற்காக இவர் அவர்களுடன்  புறப்பட்டாள்.

## குறிப்புகள்

## வெளி இணைப்புகள்
*"Mai Bhago", URL accessed 08/30/06
*

பகுப்பு:பஞ்சாப் நபர்கள்
பகுப்பு:18-ஆம் நூற்றாண்டு இறப்புகள்
பகுப்பு:17-ஆம் நூற்றாண்டு பிறப்புகள்
90ஆவது அகாதமி விருதுகள்

**90ஆவது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2018 மார்ச்சு 4 ஆம் தேதி டால்பி அரங்கத்தில் நடைபெற்றது. இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக *[[த சேப் ஆஃப் வாட்டர்]]* திரைப்படம் தேர்வு செய்யப்பட்டது.
## தேர்வு மற்றும் பரிந்துரை
*[[த சேப் ஆஃப் வாட்டர்]]* 13 பரிந்துரைகளைப் பெற்றது; *[[டன்கிர்க் (திரைப்படம்)|டன்கிர்க்]]* 8 பரிந்துரைகளையும்,  *திரீ பில்போர்ட்ஸ் அவுட்சைட் எப்பிங், மிசவ்ரி* 7 பரிந்துரைகளையும் பெற்றது.

### விருதுகள்




## மேற்கோள்கள்

## வெளியிணைப்புகள்

**இணையதளங்கள்**
* 
* 

**செய்திகள்**
* Oscars 2018 at BBC News
* Oscars 2018 at *[[தி கார்டியன்]]*

**பிற**
* Academy Awards, USA: 2018 ஐ. எம். டி. பி இணையத்தளம்
* 2017 Academy Awards winners and History at the Filmsite.org
* 

பகுப்பு:அகாதமி விருதுகள்
புண்ய சீனிவாஸ்

**புண்ய சீனிவாஸ்** (Punya Srinivas) இவர் ஓர் தொழில்முறை வைனிகா மற்றும் பாடகராவார். சென்னை இசை அகாடமியைச் சேர்ந்த திருமதி ஜெயலட்சுமி என்பவரிடம் தனது 6 வயதிலிருந்தே இசைப் பயிற்சியை தொடங்கினார். பின்னர் வீணையில் புகழ்பெற்ற வீணை கலைஞர் ஈ காயத்ரியின் தாயார் விதுஷி திருமதி. கமலா அசுவத்தாமாவிடம் பயிற்சி பெற்றார். இவர் தற்போது சங்க கால ஆச்சார்யா சுகுணா வரதாச்சாரியிடமிருந்து கருநாடக இசையின் மேம்பட்ட அம்சங்களைத் தொடர்கிறார். முனைவர் அகஸ்டின் பால் என்பவரின் மேற்கத்திய பாரம்பரிய இசையையும் இவர் வெளிப்படுத்துகிறார். ஒரு திறமையான மிருந்தங்கக் கலைஞரான இவரின் கணவர், டி. ஏ. சீனிவாஸ் வழக்கமாக இவரது இசை நிகழ்ச்சிகளில் இவருடன் இணைந்து நிகழ்ச்சிகளைல் கலந்து கொள்கிறார்.

## தொழில்
இவரது 20ஆவது வயதில் அகில இந்திய வானொலியின் 'ஏ' தரக் கலைஞராக அறிவிக்கப்பட்டார். சென்னையில் உள்ள அனைத்து முக்கிய சபாக்களிலும் இசை நிகழ்ச்சிகளை நிகழ்ச்சிகளை நிகழ்த்தியுள்ள இவர், ஐதராபாத், திருவனந்தபுரம், பெங்களூர், மும்பை, தில்லி, கொல்கத்தா மற்றும் ஐரோப்பா, பெல்ஜியம், ஐக்கிய அமெரிக்கா, சிங்கப்பூர், நியூ யார்க், லண்டன், துபாய், பிரான்ஸ், இஸ்ரேல் எருசலேம் போன்ற  இடங்களில் தனது இசை நிகழ்ச்சிகளை நிகழ்த்தியுள்ளார்.

## பணிகள்
ஜார்ஜ் ஹாரிசனின் தயாரிப்பின் கீழ் உலக புகழ்பெற்ற சித்தார் மேதை ரவி சங்கருடன்  இணைந்து "சான்ட்ஸ்" என்ற இசைத்தொகுப்பில் இசையமைத்துள்ளார். இவர் தாளவாதிகளான, சாகீர் உசேன், ஜான் மெக்லாலின், மத்தேயு கேரிசன் மற்றும் உ. ஸ்ரீநிவாஸ் ஆகியோருடன் ஒருங்கிணைந்து இசையமைத்துள்ளார். இவர் தனது கசல் பாடல் தொகுப்புகளில் பாடகர் ஹரிஹரனுக்காகவும், அவர்களின் ஆல்பங்களில் ஒன்றில் கலோனியல் கசின் என்ற இசைத்தொகுப்பிற்காகவும் இசையமைத்துள்ளார்.
இன்றுவரை, இவர் வீணைக் கலைஞராக` 5000 பதிவுகளை வெளியிட்டுள்ளார். பல்துறை கலைஞரான இவர் மற்றும் வலது மற்றும் இடது கைகளை சமமாகப் பயன்படுத்துவதற்கான திறனுக்காகவும் நன்கு அறியப்படுகிறார். மேலும் சமீபத்தில் வயலின் கலைஞர் வி. எஸ். நரசிம்மனுடன் பாக்சின் இரட்டை வயலின் இசை நிகழ்ச்சியை நிகழ்த்தியுள்ளார். ஆசியாவின் பல்வேறு பகுதிகளைச் சேர்ந்த பெண் கலைஞர்களை உள்ளடக்கிய 'ஏசியன் மியூஸ்' என்ற கருத்தியல் சப்பானிய இசைத் தொகுப்பிற்காக ஒரு பாடலுக்கும் இவர் இசையமைத்துள்ளார். தனது இசைக்குழுவான பாஞ்சஜன்யம் என்பதன் மூலம், வீணையில் பல பிரபலமான இசை வகைகளை அவர் கொண்டு வந்துள்ளார்.

"வீணா இன் வியன்னா" என்ற இசைத் தொகுப்பினை இவர் தொடங்கினார். இது இந்திய கருவியான வீணைக்கு மாறுபட்ட பரிமாணத்தை அளித்தது. இது உலகளாவிய வெற்றியைப் பெற்றது. இவர் அதை "சவுண்ட் ஆஃப் ஸ்வான்" என்ற மற்றொரு இசைத் தொகுப்புடன் தொடர்ந்தார்

## இசைத்தொகுப்புகள்

சிதார் மேதை ரவிசங்கர் தனது மதிப்புமிக்க ஆல்பமான "சான்ட்ஸ்" என்பதில் இசையமைக்க (பீட்டில்ஸ் ஜார்ஜ் ஹாரிசன் தயாரித்தது)  ஒரு வாய்ப்பை இவருக்கு வழங்கினார்.

வீணாவை வரம்பற்ற கருவியாகக் குறிக்கும் புண்ய சீனிவாஸ் லட்சியம், கமகம் அமைப்புக்கு பெயர் பெற்ற பாரம்பரிய இந்திய பாரம்பரிய கருவியில் அசல் மேற்கத்திய மதிப்பெண்களை அடைவதற்கு கடுமையாக உழைக்கிறார். இவர் சமீபத்தில் சென்னையில் வயலின் மேதை வி. எஸ். நரசிம்மனுடன் வயலின் இசை நிகழ்ச்சியை அரங்கம் நிறைந்த நிகழ்ச்சியில் நிகழ்த்தினார்.

## குறிப்புகள்

## வெளி இணைப்புகள்
* Punya Srinivas official website
* The Hindu : Arts / Music : Great musical sensitivity 
* The Hindu : Friday Review Chennai / Music : Many meditative moments 
* The Hindu : Friday Review Chennai / Columns : 'I go by the music, not the musician' 

பகுப்பு:வாழும் மக்கள்
பகுப்பு:சென்னை இசைக்கலைஞர்கள்
இரிமி பாசு சின்கா

**இரிமி பாசு சின்கா** (Rimi Basu Sinha) இந்தியாவின் உத்தரபிரதேசத்தின் அலகாபாத்தில் பிறந்த இவர் இந்தியாவில் மிகச் சில பெண் இசையமைப்பாளர்களில் ஒருவராவார்.  ஒரு பயிற்சி பெற்ற இசைக்கலைஞரான இவர் ஆறு வயதில் தனது பயிற்சியைத் தொடங்கினார். அலகாபாத் பல்கலைக்கழகத்தில் இந்துஸ்தானி பாரம்பரியத்தில் தனது முதுகலைப் படிப்பை முடித்தார். பின்னர் அலகாபாத்தின் பிரயாக் சங்க சமிதியிலிருந்து சங்க பிரபாகரம் மற்றும் இசையில் பட்டயச் சான்றிதழ் ஆகியவற்றையும் படித்தார்.

## தனிப்பட்ட வாழ்க்கை
அலகாபாத்தின் மிகவும் பிரபலமான பெங்காலி குடும்பத்தில் பிறந்து வளர்ந்த இரிமி இசை மற்றும் நாடகச் சூழலில் வளர்ந்தார். இவர் ஆறு வயதிலேயே இசையைக் கற்கத் தொடங்கினார். பின்னர் பல கலாச்சார நிகழ்ச்சிகளில் பங்கேற்கவும் தொடங்கினார். பதினைந்து வயதில் இவர் அகில இந்திய வானொலியில் கலைஞராகி பல இசை நிகழ்ச்சிகளில் பங்கேற்றார். தற்போது இவர் அகில இந்திய வானொலி மற்றும் தூர்தர்ஷனின் சிறந்த தரம் வாய்ந்த கலைஞராக உள்ளார். இவருக்கு ஆறு வயதாக இருந்தபோது, மறைந்த சிறீ பி. என். பிஸ்வாஸ் ஜீயுடன் இந்துஸ்தானி இசையை பல வகைகளுடன் கற்கத் தொடங்கினார். இசை மற்றும் பாடலுக்கான இவரது திறமையைப் பார்த்து, இவரின் பெற்றோர் பள்ளி மற்றும் கல்லூரி மட்டத்தில் இந்துஸ்தானி இசையை ஒரு பாடமாகப் படிக்க ஊக்குவித்தனர். அதைத் தொடர்ந்து, அலகாபாத் பல்கலைக்கழகத்தில் தனது ஆசிரியர்களான பண்டிட் ராமாச்சரியா ஜா ஜீ மற்றும் திருமதி. கம்லா போஸ் மேற்பார்வையில் இந்துஸ்தானி இசையை முடித்தார். அலகாபாத்தின் பிரயாக் சங்க சமிதியிடமிருந்து ஒரு சங்கீத பிரபாகரம் மற்றும் மெல்லிசையில் முதுகலை சான்றிதழ் படிப்பு ஆகியவற்றையும் முடித்தார். இசை வாழ்க்கையைத் தொடர இவரது குடும்பத்தினரால், குறிப்பாக அவரது கணவர் சிறீ ராம்கிருட்டிண சின்காவால் இவர் முழு ஊக்கமும் ஆதரவும் பெற்றார்.

## தொழில்
இந்தியாவின் ஒரு சில பெண் இசை அமைப்பாளர்களில் ஒருவரான இரிமி, அகில இந்திய வானொலி மற்றும் தூர்தர்ஷனின் சிறந்த தர கலைஞர் ஆவார். இந்தியாவிலும் வெளிநாட்டிலும் இவர் ஏராளமான இசை நிகழ்ச்சிகளை செய்துள்ளார். கென்யாவில் இவர் இந்தியத் தூதரகம் ஏற்பாடு செய்த நைரோபியின் ஐக்கிய நாடுகளின் அலுவலகத்தில் ஒரு நிகழ்ச்சியில் பங்கேற்றார். மேலும் இவர் 4 கருத்துகள் கொண்ட இசைத் தொகுப்புகளை வெளியிட்டுள்ளார். அவற்றில் முதலாவது, மையா கா தர்பார், என்பதை  இந்தியாவின் டைம்ஸ் குழுமத்தின் ஒரு நிறுவனமான டைம்ஸ் மியூசிக் தயாரித்தது.

கவிதா கிருட்டிணமூர்த்தி, சுனிதி சவுகான், சிரேயா கோசல், உஷா மங்கேஷ்கர், குமார் சானு, மகாலட்சுமி ஐயர், கே.எஸ். சித்ரா, ரிச்சா சர்மா உள்ளிட்ட பிரபல கலைஞர்களுடன் தனது இசைத் தொகுப்புகள் மற்றும் பிற இசை பணிகள் மற்றும் திட்டங்களுக்காக பணியாற்றியுள்ளார். http://glamgold.com/rimi-basus-musical-bonanza-sakhi/ 

இவர் தற்போது வலுவான கருத்துக்கள் / கருப்பொருள்களை அடிப்படையாகக் கொண்ட பல்வேறு இசை திட்டங்கள் / இசைத் தொகுப்புகள் பணியாற்றி வருகிறார். இந்தியன் தொலைக்காட்சி அகாடமி, சரேகாமா அகாடமி போன்ற குரல் கலாச்சாரவாதி / வழிகாட்டியாக மும்பையில் உள்ள நன்கு அறியப்பட்ட இசைக் கல்விக்கூடங்களுடன் இவர் தொடர்புடையவராவார்.

## குறிப்புகள்

பகுப்பு:வாழும் மக்கள்
ரேகா ராஜு

**ரேகா ராஜு** (Rekha Raju) இவர் கர்நாடகாவின் பெங்களூரைச் சேர்ந்த ஓர் இந்திய பாரம்பரிய நடன கலைஞரும் ஆசிரியரும் ஆவார். இவர் பரதநாட்டியம் மற்றும் மோகினியாட்டம் ஆகிய நடன வடிவங்களில் நிபுணத்துவம் பெற்றுள்ளார்.

## ஆரம்பகால வாழ்க்கை மற்றும் கல்வி
ரேகா தென்னிந்திய மாநிலமான கேரளாவின் பாலக்காடு மாவட்டத்தில், நாடகக் கலைஞரான திரு.எம். ஆர். ராஜு மற்றும் திருமதி. ஜெயலட்சுமி ராகவன் ஆகியோருக்கு மகளாகப் பிறந்தார். பின்னர், இவர் பெங்களூரில் வளர்ந்தார். இவர் தனது நான்கு வயதில் பாரம்பரிய நடனத்தைக் கற்கத் தொடங்கினார். புகழ்பெற்ற குரு திருமதி கலாமண்டலம் உஷா தாதர், குரு சிறீ ராஜு தாதர், குரு திருமதி கோபிகா வர்மா மற்றும் குரு பேராசிரியர் ஜனார்த்தனன் உள்ளிட்ட பல்வேறு குருக்களின் கீழ் இவர் தீவிரமாக பயிற்சி பெற்றார்.

இவர் தனது கல்லூரிக் கல்வியில் வர்த்தகத்தில் இளங்கலைப் பட்டம் பெற்றார். அதே நேரத்தில் மனித வளம் மற்றும் கணக்குகளில் நிர்வாகத்தில் முதுநிலைப் பட்டம் பெற்றார். ஜெர்மனியின், ஐடல்பெர்க் பல்கலைக்கழகத்தில் நுண்கலைகளில் பி.எச்.டி. முடித்தார். இவர் பரதநாட்டியத்தில் முதுகலைப் பட்டம் பெற்றவர் மற்றும் வித்வத்தில் (புலமை) தரவரிசை பெற்றவராவார்.

## தொழில்
2003 ஆம் ஆண்டில் பெங்களூரில் உள்ள ரவீந்திர கலாசேத்திரத்தில் மேடையில் அரங்கேற்றம் செய்தார். இவர் நான்கு வயதிலிருந்தே இந்தியாவிலும் வெளிநாட்டிலும் பல்வேறு நிலைகளில் தனது நடன நிகழ்ச்சிகளை நிகழ்த்தி வருகிறார். மேலும் கன்னட கலாச்சாரத் துறையால் ஏற்பாடு செய்யப்பட்ட *யுவ சௌரபா* உட்பட இந்திய கலாச்சார உறவுகள் அமைப்பின் நிகழ்ச்சி, உலக கலாச்சார நிறுவனம், *தில்லி சர்வதேச விழா*, *பூனா நடன விழா*, *கஜுராஹோ நடன விழா*, *கோனார்க் நடன விழா*, *புராணா குய்லா*, *சென்னை பருவகால நடன விழா*, *சிதம்பரம் நடன விழா*, பெல்காமில் *விஸ்வ கன்னட சம்மேலன்*, *ஆந்திர இசை மற்றும் நடன விழா* போன்ற இந்தியாவில் பல மரியாதைக்குரிய நடன நிறுவனங்களுக்கு தனிப்பாடலாக நிகழ்த்தியுள்ளார். இவரது தனி மற்றும் குழு நடனத்திற்காக இவர் மிகவும் விமர்சனங்களைப் பெற்றார்.

தற்போது ரேகா பெங்களூரு தமிழ் சங்கத்தில் உதவி நடன ஆசிரியராகவும், சர்வதேச மேலாண்மை மற்றும் இந்திய ஆய்வுகளுக்கான மையத்தில் நடன விருந்தினர் விரிவுரையாளராகவும் பணியாற்றி வருகிறார். அங்கு வெளிநாட்டு மாணவர்கள் இந்திய கலாச்சாரத்தை மேம்படுத்த பயிற்சி பெறுகின்றனர். இவர் பெங்களூரு தூர்தர்ஷனில் தேர்வு செய்யப்பட்ட கலைஞர் மற்றும் கலாச்சார உறவுகளுக்கான இந்திய அமைப்பின் வரிசைக் கலைஞர் ஆவார். சிறுபான்மை பின்னணியிலிருந்து வரும் குழந்தைகளுக்கு பயிற்சியளிக்கும் நிருத்யா தமா என்ற நடன நிறுவனத்திற்கும் இவர் தலைமை தாங்குகிறார். மேலும் எச்.ஐ.வி நோயால் பாதிக்கப்பட்ட குழந்தைகளுக்கு மறுவாழ்வு அளிக்கும் தன்னார்வ குழுவான சுதந்திர அறக்கட்டளையுடன் தொடர்புடையவராக இருக்கிறார்.

## சாதனை
1000 நடனக் கலைஞர்கள் நிகழ்த்திய தஞ்சை நடன விழாவில் ரேகா ராஜு பங்கேற்று, லிம்கா சாதனைகள் புத்தகத்திலும் இடம் பெற்றார். இந்திய கலையை மேம்படுத்துவதற்காக சிறந்த இளம் நடனக் கலைஞராக பெங்களூரு தமிழ்ச் சங்கத்தால் கௌரவிக்கப்பட்டார். கலஹள்ளி கோயில் அறக்கட்டளையால் இவருக்கு சுவர்ணமுகி என்ற பட்டமும் வழங்கப்பட்டுள்ளது.

## குறிப்புகள்

பகுப்பு:பாலக்காடு மாவட்ட மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:பரதநாட்டியக் கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
சாந்தா ராவ்

**சாந்தா ராவ் (Shanta Rao)** (பிறப்பு:1930 - இறப்பு: 2007 திசம்பர் 28) இவர்  இந்தியாவின் ஓர் குறிப்பிடத்தக்க நடனக் கலைஞர் ஆவார். இவர் பரதநாட்டியத்தின் நிபுணராகவும் இருந்தார். மேலும் கதகளி மற்றும் குச்சிப்புடியையும் பயின்றார்.

## சொந்த வாழ்க்கை
1930 இல் மங்களூரில் பிறந்தார்.  பின்னர், மும்பை மற்றும் பெங்களூரில் வசித்து வந்தார். இவர் மிகவும் தனிப்பட்ட நபராக இருந்தார் எவருடனும் தொடர்பு கொள்ளாதவர். தனது சொந்த உலகில் தனியாக இருந்தார். இவருடன் இவரது அத்தை வசந்தி என்பவர் மட்டுமே இருந்தார்.  இவர் 2007 திசம்பர் 28, அன்று பெங்களூரில் உள்ள மல்லேஸ்வரத்தில் உள்ள தனது வீட்டில் காலமானார்.  

சரஸ்வத் பிராமணரான மங்களூரிலிருந்து வந்த சாந்தா, சுதந்திரப் போராளிகளாக இருந்த பெற்றோரின் மகளாவார். முப்பதுகளின் முற்பகுதியில் மும்பையில் அவர்களது வீடு 1931 ஆம் ஆண்டு உள்நாட்டு ஒத்துழையாமை இயக்கத்தின் அகிம்சை கிளர்ச்சியாளர்களுக்கான சந்திப்பு இடமாக இருந்தது. சாந்தா மும்பையில் உள்ள தனது பள்ளியில் மாணவர் ஒன்றியத்தின் இணை செயலாளராகவும் இருந்தார். கவிஞர்கள், ஓவியர்கள் மற்றும் இசைக்கலைஞர்களும் இவரது பெற்றோரின் இல்லத்தில் சந்தித்தனர்.   

ஒரு இளம் பெண்ணான இவர் ஆண் நடனக் கலைஞர்களின் பாதுகாப்பான கதகளி என்ற அனைத்து வடிவங்களையும் படித்தார். இந்த கடினமான, கடினமான கலையை அவளுக்குக் கற்பித்த சிறந்த கதகளி மேதை ரவுன்னி மேனனின் கீழ் இவர் கடுமையான பயிற்சியை மேற்கொண்டார். நம்பூதிரிகள் மற்றும் கதகளி நிபுணர்களைக் கொண்ட ஒரு விமர்சன பார்வையாளர்களுக்கு முன்பாக இவர் 1940 இல் திருச்சூரில் அறிமுகமானார். அதே ஆண்டு இலங்கைக்கு விஜயம் செய்த இவர், குரு குணயாவின் கீழ் கண்டியன் நடனங்களையும் கற்றுக் கொண்டார். 

## தொழில்
சாந்தா ராவ் இந்திய மேடையில் ஒரு வலுவான பெண் நடனக் கலைஞராக ஒரு அடையாளத்தைப் பதித்தார். வலிமையான ஆண் நடனக் கலைஞர்களேமேடைகளில் ஆதிக்கம் செலுத்தி வந்த அந்த நாட்களில் இவர் மேடையில்  கதகளி போன்ற ஆண்பால் வடிவத்தில் தனது உடல் மற்றும் மனதின் வலிமையைக் காட்டினார். இவர் ஆழ்ந்த புத்தி, உற்சாகம் மற்றும் மிகவும் தனிப்பட்ட வாழ்க்கையின் ஒரு விசித்திரமான கலவையாக இருந்தார். ஒரு புறநிலை விமர்சகரை விட அவரது ரசிகராக இருந்த ஜி. வெங்கடாச்சலம், தனது *டான்ஸ் இன் இந்தியா* என்ற புத்தகத்தில், 1931 ஆம் ஆண்டில் இவருக்கு ஆறு வயதாக இருந்தபோது தான் சந்தித்ததாக எழுதியுள்ளார். இதன் மூலம் இவர் 1925 இல் பிறந்தார் என்று கருதலாம். ஆனால் அந்த காலத்தின் நடனக் கலைஞர்கள் ஒருபோதும் அவர்களின் வயதை உறுதியாக கூறுவதில்லை. மேலும், வெங்கடச்சலம் சாந்தாவை ஒரு ‘டாம்பாய் கதாபாத்திரம்’ என்று வர்ணிக்கிறார்.  சாந்தா வெங்கடச்சலம் அவர்களின் ஆலோசனையின் கீழ், கல்லூரிக்குச் செல்லாமல், நடனத்தைத் தொடர முடிவு செய்து 1939 இல் கலாமண்டலம் வள்ளத்தோள் அவர்களின் கீழ் கதகளி பயிற்சியை மேற்கொண்டார்.

## விருதுகள்
இவருக்கு 1971இல் இந்திய அரசு  பத்மசிறீ  விருது வழங்கியது.  1970இல் இசை, நடனம் மற்றும் நாடகத்திற்கான இந்தியாவின் தேசிய அகாடமியான, சங்கீத நாடக அகாதமி சங்கீத நாடக அகாதமி விருதினை வழங்கியது.  1993-94 ஆம் ஆண்டு மத்தியப் பிரதேச அரசு உன்னத நடனத்திற்கான காளிதாஸ் சம்மன்  விருதினை வழங்கி கௌரவித்தது.  

## குறிப்புகள்

பகுப்பு:குச்சிப்புடி நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பரதநாட்டியக் கலைஞர்கள்
பகுப்பு:2007 இறப்புகள்
பகுப்பு:1930 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
கலக்கப் போவது யாரு? 8

**கலக்கப் போவது யாரு? (பகுதி 8)** என்பது விஜய் தொலைக்காட்சியில் 19 சனவரி 2019 முதல் சனி மற்றும் ஞாயிறு இரவு 9.30 மணிக்கு ஒளிபரப்பான மேடைச் சிரிப்புரை அடிப்படையாகக் கொண்ட உண்மைநிலை  நகைச்சுவை நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் எட்டாவது பருவம் ஆகும்.

இந்த பருவத்தை ஈரோடு மகேஸ் மற்றும் தாடி பாலாஜி ஆகியோர் தொகுத்து வழங்க,கோவை சரளா மற்றும் ராதா ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் நிரஞ்சனா ஆவார்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பத்துப் பாகை நிலநடுக் கோட்டு நீரிணை

**பத்து பாகை நிலநடுக் கோட்டு நீரிணை** (Ten Degree Channel) என்பது பூமியை புவியியல் முறைப்படி பிரிப்பதற்காக உருவாக்கப்பட்ட நில நடுக்கோட்டில் அமைந்துள்ள நிலப்பகுதிகளைக்குறிக்கும். இவற்றில் வங்காள விரிகுடா பகுதியில் அமைந்துள்ள இந்தியாவிற்குச் சொந்தமான அந்தமான் நிக்கோபார் தீவுகளும் ஒன்றாகும். இவற்றில் அந்தமான், நிக்கோபார் என இரண்டு தீவுகளாக மொத்தம் 572 தீவுகள் உள்ளன. இத்தீவானது இந்தியாவின் ஒன்றியப் பகுதி ஆகும்.

## மேலும் காண்க
* ஒன்பது பாகை நிலநடுக் கோட்டு நீரிணை (Nine Degree Channel)
* கோக்கோ தீவுகள்
* ப்ரீபாரிஸ் தீவு (Preparis Island)

## மேற்கோள்கள்

பகுப்பு:இந்தியப் பெருங்கடலின் கால்வாய்கள்
பகுப்பு:அந்தமான், நிக்கோபார் தீவுகள் புவியியல் தொடர்பான குறுங்கட்டுரைகள்
பகுப்பு:இந்தியாவின் நீரிணைகள்